বাংলাদেশের গোলরক্ষক মাহমুদা আক্তার যেখানে সারাক্ষণ অলস দাঁড়িয়ে রইলেন গোলবারের সামনে। দ্বিতীয়ার্ধে অনেকটা সময় মাঝবৃত্তের কাছেও ছিলেন! মেয়েদের একেকটা গোল চোখ জুড়িয়ে যাওয়ার মতো। প্রথমার্ধেই হয়েছে ৬ গোল, দ্বিতীয়ার্ধে আরও ৮টি। ম্যাচের দ্বিতীয়ার্ধে বদলি হিসেবে মাঠে নেমে হ্যাটট্রিক করেছে শামসুন্নাহার জুনিয়র। গত এপ্রিলে হংকংয়ে চার জাতি টুর্নামেন্টে হয়েছিল সেরা খেলোয়াড়। থিম্পুতেও যেন সেই ধারাবাহিকতা ধরে রেখেছে।